60 हजार के करीब पहुंचा सोना, चांदी साढ़े 75 हजार रुपए के पार निकली
आज यानी गुरुवार (20 जुलाई) को सर्राफा बाजार में सोने-चांदी की कीमतों में बढ़त देखने को मिली है। इंडिया बुलियन एंड ज्वैलर्स एसोसिएशन (IBJA) की वेबसाइट के मुताबिक, आज सर्राफा बाजार में 24 कैरेट सोने के दाम 543 रुपए चढ़कर 59,329 रुपए प्रति 10 ग्राम
आज यानी गुरुवार (20 जुलाई) को सर्राफा बाजार में सोने-चांदी की कीमतों में बढ़त देखने को मिली है। इंडिया बुलियन एंड ज्वैलर्स एसोसिएशन (IBJA) की वेबसाइट के मुताबिक, आज सर्राफा बाजार में 24 कैरेट सोने के दाम 152 रुपए चढ़कर 59,908 रुपए प्रति 10 ग्राम पर पहुंच गए हैं। वहीं 22 कैरेट सोने की कीमत 54,876 रुपए हो गई है।
कैरेट के हिसाब से सोने की कीमत
साढ़े 75 हजार के पार हुई चांदी
IBJA की वेबसाइट के अनुसार आज चांदी की कीमत में भी बड़ी बढ़त देखने को मिली है। ये 187 रुपए महंगी होकर 75,686 रुपए प्रति किलोग्राम पर पहुंच गई है। इससे पहले बुधवार को ये 75,499 रुपए पर थी।
इस महीने सोने में रही तेजी
इस महीने यानी जुलाई में अब तक सोने में बढ़त देखने को मिली है। इस महीने की शुरुआत यानी 3 जुलाई (1 और 2 जुलाई को मार्केट बंद था) को ये 58,139 रुपए प्रति 10 ग्राम पर था, जो अब 59,908 रुपए पर है। यानी इसके दाम में 1,769 रुपए की तेजी आई है।
साल के आखिर तक 62 हजार तक जा सकता है सोना
IIFL सिक्योरिटीज के वाइस प्रेसिडेंट अनुज गुप्ता कहते हैं कि आने वाले दिनों में सोने की कीमत में फिर बढ़त देखने को मिल सकती है। अनुज गुप्ता के अनुसार साल के आखिर तक सोना फिर 62 हजार तक जा सकता है।
सॉवरेन गोल्ड बॉन्ड ने तोड़े सारे रिकॉर्ड
सॉवरेन गोल्ड बॉन्ड (SGB) की जून में जारी साल की पहली सीरीज ने पिछले सारे रिकॉर्ड तोड़ दिए हैं। अब तक की सबसे ऊंची कीमत 5,926 रुपए प्रति ग्राम के बावजूद रिकॉर्ड 77.69 लाख यूनिट (1 यूनिट में 1 ग्राम) गोल्ड बॉन्ड का सब्सक्रिप्शन हुआ। यानी वर्चुअल तरीके से लोगों ने 7.77 टन सोने में निवेश किया।
कीमत के लिहाज से इस सीरीज में 4,604 करोड़ रुपए का गोल्ड बॉन्ड बिका। इससे पहले वित्त वर्ष 2020-21 की पांचवीं सीरीज में सबसे ज्यादा 63.5 लाख यूनिट गोल्ड बॉन्ड सब्सक्राइब हुए थे।
